Luettelo Houkutus-sarjan hahmoista
Cullenit > Carlisle Cullen

| Carlisle Cullen |
| --- | --- |
Luoja(t):  Stephenie Meyer
Näyttelijä(t):  Peter Facinelli
Ensi- esiintyminen:  Houkutus
Henkilötiedot
Sukupuoli:  mies
Ikä:  23 (biologisesti)   372 (oikeasti)
Kotipaikka:  Lontoo, Englanti
Asuinpaikka:  Forks
Luonteenpiirteet:  Vampyyri   kestää ihmisveren ympärillä olon parhaiten.
Infobox OKVirheellinen NIMI-arvo: 
Carlisle Cullen (tunnetaan myös nimellä Stregone Benefice) on Edwardin vampyyriperheen pää ja sen ensimmäinen jäsen. Vuonna 2008 tehdyssä elokuvassa Carlislea esittää Peter Facinelli. Carlisle syntyi Lontoossa 1640-luvulla. Hänen anglikaanipappi-isänsä ja muu papisto metsästivät olentoja kuten noitia, ihmissusia ja vampyyreita, ja myös Carlisle osallistui otusten jahtiin. Eräänä yönä vampyyri hyökkäsi hänen kimppuunsa, ja hyökkäyksen seurauksena Carlisle muuttui itsekin vampyyriksi. Hän onnistui pakoon muilta, sillä ei halunnut kuolla. Hän piiloutui päiviksi. Hän oli kauhuissaan siitä miksi oli muuttunut ja yritti surmata itsensä siinä kuitenkaan onnistumatta. Hän ei halunnut surmata ihmisiä ja sinnitteli pitääkseen verenhimonsa kurissa. Tullessaan hyvin nälkäiseksi hän menetti itsehillintänsä ja tappoi lähellä olleen kauriin juoden sen veren. Tajutessaan että elääkseen hänen ei tarvitsisi tappaa ihmisiä hän alkoi hallita verenhimoaan ja kouluttautui lääkäriksi auttaakseen ihmisiä. Myöhemmin hän eli hetken aikaa Volturien kanssa, mutta matkusti sitten Yhdysvaltoihin. Volturit, toisin kuin Carlisle, joivat ihmisten verta, eikä Carlisle halunnut satuttaa ihmisiä, minkä vuoksi hän lähti omille teilleen.
Ajan myötä Carlisle muutti toisia, jo kuolemaisillaan olevia ihmisiä vampyyreiksi saadakseen seuraa yksinäiseen elämäänsä. Ensimmäiseksi hän muutti vampyyriksi Edwardin, joka oli kuolemaisillaan espanjantautiin. Myöhemmin Carlisle muutti vielä Esmen, Rosalien ja Emmettin. Hän ja Esme rakastuivat ja menivät naimisiin. Esmen hän muutti kun Esme oli kuolemaisillaan, sillä oli hypännyt alas jyrkänteeltä. Rosalien hän löysi lähes kuolleena kadulta, johon Rosalie oli jätetty raiskauksen jälkeen makaamaan, kylmään, alasti kuolemaan. Aluksi Edward ei pitänyt ajatuksesta, että Rosalie olisi osa perhettä. Emmettin hän muutti, kun hän oli joutunut karhun raatelemaksi, jolloin Rosalie oli pelastanut hänet ja tuonut Carlislen luo muutettavaksi. Rosalie ei itse ollut kyvykäs muuttamaan Emmettiä. Muutettuaan Emmettin, Carlisle ja hänen perheensä muuttivat Hoquiamiin, Washingtoniin, missä Quileute-heimo tarjosi hänelle sopimusta: Quileutet jättäisivät Cullenit rauhaan, mikäli perhe ei ikinä hyökkäisi ihmisen kimppuun Quileuten mailla. Cullenit suostuivat ja asuivat rauhassa kunnes heidän täytyi muuttaa eteenpäin. Cullenien ensimmäisen ja toisen Forksin ajan välissä Alice ja Jasper liittyivät joukkoon löydettyään Carlislen omin avuin. Läpi Houkutus-sarjan Carlisle työskentelee lääkärinä ja tarjoaa lääketieteellistä apua muun muassa Bellan raskauden aikana kirjassa Aamunkoi. Hän toimii myös vampyyriperheen johtajana. Hänen oikea ikänsä on 362 vuotta, mutta hänen fyysinen ikänsä on 23 vuotta. Carlislella on vaaleat hiukset, ja hän on 184 cm pitkä ja hoikka mutta lihaksikas.